**Samtykke til behandling og offentliggørelse af billeder**Version 1.0, 8. december 2021

Ved at acceptere/underskrive denne samtykkeerklæring giver du dit **samtykke** til, at Nordea-fonden (herefter ”dataansvarlig” eller ”vi”) må behandle, herunder videregive og offentliggøre billeder og videoer af dig til brug for promovering af det støttede projekt og Nordea-fonden.

Det kunne fx være i forbindelse med nyheder og faglige artikler om Nordea-fondens projekter eller ved deltagelse på et af Nordea-fondens event, netværksmøder eller lignende.

Behandlingen, herunder offentliggørelsen må b.la. ske på:

1. Nordea-fondens hjemmeside,
2. Sociale medier (fx Facebook, LinkedIn, Instagram, Twitter, YouTube, Vimeo og lignende)
3. Trykte og digitale medier (fx pressemeddelelser i aviser, nyhedsbreve, pjecer, plakater og lignende kampagner).

Dit samtykke er frivilligt og det vil således ikke have nogen negativ følgevirkning, hvis du ikke ønsker at give dit samtykke.

**Videregivelse**

Hvis du giver dit samtykke til, at vi må offentliggøre billeder og videoer af dig på diverse sociale medier, accepterer du, at vi videregiver billeder og videoer af dig til leverandørerne af disse medier. Du skal i den forbindelse være opmærksom på, at leverandørerne af disse medier enten overtager dataansvaret ved videregivelsen, eller bliver fælles dataansvarlig sammen med Nordea-fonden.

**Samtykkets varighed**Samtykket er gældende fra din accept af samtykkeerklæringen og indtil du trækker dit samtykke tilbage.

**Dine rettigheder**
Du kan til enhver tid tilbagekalde dit samtykke til den dataansvarlige, Nordea-fonden, CVR-nr. 13504393, beliggende c/o Heerings Gaard Overgaden Neden Vandet 11, 1414 København K, Danmark.

Samtykkeerklæringen kan tilbagekaldes ved at skrive til hdh@nordeafonden.dk

Du kan læse mere om, hvordan vi behandler dine oplysninger i vores databeskyttelsespolitik på https://nordeafonden.dk/om-os/saadan-behandler-vi-ansoegninger/behandling-af-personoplysninger.

**Dit samtykke**

Ved at acceptere/underskrive denne samtykkeerklæring, giver du **samtykke**, jf. databeskyttelsesforordningens art. 6, stk. 1, litra a, og accepterer:

* at du har læst og forstået denne samtykkeerklæring,
* at du har læst og forstået oplysningspligten, og
* at vi må behandle oplysninger, billeder og videoer af dig til brug for den eksterne kommunikation herunder branding og markedsføring af Nordea-fondens aktiviteter.

|  |  |
| --- | --- |
| Dato: |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Navn\* | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Underskrift\* |
| \*\*(Hvis du giver dit samtykke pr. mail, behøver du ikke at underskrive erklæringen. Du skal blot i e-mailen skrive, at du accepterer samtykkeerklæring). |